**În gânduri îmi crește mare lumină**

*Curelciuc Bombonica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În gânduri îmi crește mare lumină

În gânduri îmi crește, azi, mare lumină,

Mă-nalță spre stele și spre Univers,

Iar eu mă îndrept către zarea senină,

Să-mi scalde tot sufletu-n magicul vers.

În frunzele toamnei găsi-voi marama

Spoită cu aur în crâng și în vis;

Penelul măiestru picta-va arama

Pe pânza speranței din ochiul deschis.

Frunzișul pădurii foșni-va cuminte

Sub pașii mei tineri și plini de elan,

Iar rime-nflori-vor în tânăra minte

Și-n toamnă vărsa-vor aramă și-alean.

În gânduri se naște o toamnă suavă,

Minune aprinsă în sufletul meu;

Și chiar dacă trupul îmi este epavă,

Metafora cântă în versuri mereu.